Motor vehicle

**เกีย สทิงเจอร์** (อังกฤษ: Kia Stinger) เป็นรถยนต์นั่งประเภทหรูหราขนาดกลาง 5 ประตู ลิฟท์แบ็ก ผลิตโดยเกีย มอเตอร์ส

ภาพรวม
------

รถต้นแบบ Kia GT concept ปี 2011
เกีย สทิงเจอร์ได้ถูกออกแบบมาจากเกีย จีทีคอนเซปต์จากงานแฟรงก์เฟิร์ตออโต้โชว์ปี พ.ศ. 2554 และจากเกีย จีที4 สทิงเจอร์จากงานนอร์ทอเมริกันอินเตอร์เนชันแนลออโต้โชว์ ปี พ.ศ. 2557 ออกแบบโดยปีเตอร์ ชไครเยอร์และเกรกอรี กิลยุม (หัวหน้าออกแบบของเกีย) ที่สตูดิโอของเกียในยุโรปที่เมืองแฟรงก์เฟิร์ตและออกแบบทางวิศวะกรรมโดยอัลเบิร์ต เบียร์แมนน์ อดีตรองประธานของบีเอ็มดับเบิลยู เอ็ม รถคันนี้ได้เปิดเผยครั้งแรกที่งานนอร์ทิเมริกันอินเตอร์เนชันแนลออโต้โชว์ปี พ.ศ. 2560 (ตอนนี้เบียร์แมนน์เป็นรองประธานการพัฒนารถยนต์ระดับเพอร์ฟอแมนซ์ของฮุนไดมอเตอร์สกรุ๊ป)

ด้านหลัง (pre-facelift)ภายใน

2020 ปรับปรุงใหม่
-----------------

รุ่นปรับโฉม
เกีย มอเตอร์ส เปิดตัวรถหรูขนาดกลางรุ่นสำคัญ KIA Stinger เวอร์ชันปรับโฉมในเกาหลีใต้ โดยหลักๆ Stinger รุ่นปี 2021 จะมากับการปรับปรุงภาพลักษณ์เล็กน้อย เพิ่มเทคโนโลยีใหม่ๆ รวมถึงชุดระบบความปลอดภัย ในรุ่นพื้นฐาน Stinger 2021 จะมีอุปกรณ์มาตรฐานใหม่ อาทิ จอบอกข้อมูลผู้ขับ เปลี่ยนจากจอ TFT แบบโมโนขนาด 3.5 นิ้วเป็นจอ LCD ขนาด 4.2 นิ้ว, จอทัชสกรีนสำหรับแสดงผลระบบอินโฟเทนเมนท์ขยายขนาดจาก 7 เป็น 8 นิ้ว, ฟังก์ชัน Android Auto และ Apple CarPlay เป็นอุปกรณ์พื้นฐาน… ผู้ที่อยากได้อะไรอลังการกว่านี้ สามารถเลือกมาตรวัดฟูลดิจิทัลขนาด 7 นิ้ว และจอระบบอินโฟฯ ขนาด 10.25 นิ้วเป็นอุปกรณ์ติดตั้งเพิ่มเติมได้

นอกจากนี้ยังมีฟังก์ชัน Connected car สำหรับการสั่งการระยะไกล เช่น สตาร์ทเครื่องยนต์ล่วงหน้า ซึ่งเกียระบุว่า ในตลาดบางภูมิภาค ฟังก์ชันนี้ยังสามารถอนุญาตให้เจ้าของรถสามารถสั่งงานระบบอุ่นเบาะ หรือระบบระบายอากาศเบาะได้ด้วย ส่วนชุดระบบความปลอดภัยใหม่ซึ่งจะติดตั้งมาเป็นอุปกรณ์มาตรฐาน จะมีระบบ Blind-Spot View Monitor with a wider viewing angle ช่วยเตือนมุมอับสายตาแบบมุมมองกว้าง, ระบบ Lane Follow Assist ใช้ความสามารถของกล้องและเซ็นเซอร์ตรวจจับระยะห่างระหว่างรถคันหน้า พร้อมรักษาตำแหน่งตัวรถให้อยู่กึ่งกลางระหว่างเลน, ระบบ Highway Driving Assist ใช้ความสามารถของเซนเซอร์และข้อมูลของแผนที่ช่วยขับแบบอัตโนมัติบนไฮเวย์, ระบบ Rear Occupant Alert ช่วยป้องกันการหลงลืมเด็กเล็กเอาไว้เบาะหลัง ปิดท้ายด้วยระบบ Safe Exit Warning ป้องกันการชนจากรถ, มอเตอร์ไซค์ หรือจักรยานที่วิ่งมาทางด้านหลังในขณะเปิดประตูรถเมื่อจอด

ด้านพละกำลัง เครื่องยนต์ใหม่ในรุ่นพื้นฐานจะใช้เครื่องเบนซิน 4 สูบ ความจุ 2.5 ลิตร เทอร์โบชาร์จบล็อกใหม่ แทนที่รุ่น 2.0 เดิม ยังผลให้กำลังสูงสุดเพิ่มขึ้นเป็น 300 แรงม้า (+48 HP) แรงบิดสูงสุดเพิ่มขึ้นเป็น 42.9 กก.-ม. (+9.8 กก.-ม.)

ส่วนรุ่น GT เครื่องยนต์เบนซิน V6 T-GDi ความจุ 3.3 ลิตร เทอร์โบชาร์จ จ่ายเชื้อเพลิงตรง จะได้รับการติดตั้งวาล์วไอเสียแบบแปรผันด้วยระบบไฟฟ้าใหม่ (Electronic Variable Exhaust Valve) เพื่อให้การทำงานในโหมด Sport มีความกระฉับกระเฉงขึ้นกว่ารุ่นเดิม และยังมีเสียงรบกวนน้อยลงในขณะใช้โหมด Eco หรือ Comfort ด้วย ระบบส่งกำลังยังเป็นเกียร์อัตโนมัติ 8 จังหวะลูกเดิม กำลังสูงสุดเพิ่มขึ้น +3 แรงม้า เป็น 373 แรงม้า (PS) แรงบิดสูงสุดเท่าเดิม 51.9 กก.-ม.

เกียจะเริ่มจำหน่าย Stinger ใหม่ในเกาหลีใต้เป็นที่แรกภายในปี 2020 นี้ จากนั้นจึงจะเป็นคิวของสหรัฐฯ และยุโรปในช่วงปี 2021 เป็นต้นไป

อ้างอิง
-------

1. ↑  "2019 Kia K900 First Look: Tasteful Minimalism - Motor Trend". *Motor Trend*. 28 March 2018. สืบค้นเมื่อ 24 May 2018.
2. ↑  "Avtotor has started the production of KIA Stinger | RusAutoNews.Com". *RusAutoNews.Com*. 15 January 2018. คลังข้อมูลเก่าเก็บจากแหล่งเดิมเมื่อ 2018-03-31. สืบค้นเมื่อ 24 May 2018.
3. ↑  "The Place To Be". *Autoweek*: 11. February 6, 2017.
4. ↑
5. 1 2 3 4  Robinson, Aaron (2017-03-01). "2018 Kia Stinger: A Rear-Drive Shot Across the Germans' Bow". Car & Driver. สืบค้นเมื่อ 2017-05-23.
6. ↑
7. ↑  Trop, Jaclyn (2017-09-17). "New G70 Compact Sedan Helps Hyundai Define Korean Luxury For Its Genesis Brand". Forbes. สืบค้นเมื่อ 2017-10-29.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ เกีย สทิงเจอร์

* เว็บไซต์ทางการ